als_Latn dik_Latn sag_Latn
Ledian Memushaj ka zhvilluar një kampionat pozitiv, pavarësisht se ekipi i tij, Peskara, ra në Serinë B.
Kapiteni 30-vjeçar ka treguar kualitet të lartë edhe në ndeshjet me fanellën kuqezi, ku ka tërhequr vëmendjen e jo pak ekipeve të huaja.
Pas Sionit të Tramexanit, edhe Lacio e Igli Tares ka shfaqur interes për shërbimet e mesfushorit vlonjat.
Në një intervistë për eduasportin.com, Memushaj ka komentuar ofertat në merkato, qëndrimin te Delfinët dhe situatën e Kombëtares pas largimit të trajnerit De Biazi.
Ledian, disa ekipe kanë shfaqur interes për ju. Dy prej tyre janë Sioni dhe Lacio
Po, e kam lexuar, por për këto gjëra interesohet menaxheri dhe ai më kontakton nëse ka ndonjë gjë konkrete. Deri tani nuk kemi marrë ofertë konkrete, domethënë janë vetëm interesime.
Pra, nuk do të vazhdoni te Peskara?
Tju them të drejtën, akoma nuk e diËshtë akoma herët për të vendosur.
Të ndalemi pak te Kombëtarja. Si e komentoni largimin e trajnerit De Biazi?
Këto janë zgjedhjet e tij personale, besoj ka pasur arsyet e veta. Duhet ta falënderojmë të gjithë për atë që ka bërë me Kombëtaren. Gjithsesi, tani duhet të shohim përpara sepse futbolli nuk ndalon. Duhet të shohim të ardhmen tonë, pasi kemi çdo gjë për të bërë mirë.
Brenda kësaj jave FSHF-ja do të zyrtarizojë emrin e trajnerit të ri. Dëshironi të jetë italian?
Nuk ka rëndësi, për mua është njësoj. Për fanellën kuqezi duhet të punojmë dhe të japim maksimumin, pavarësisht kush do të jetë trajneri dhe zgjedhjet që bën.
Shënuat ndaj Izraelit, si u ndjetë?
Emocion shumë i madhmezi po e prisja, realisht e dëshiroja shumë dhe ia dola. Mund të them se ka qenë një nga kënaqësitë më të mëdha të karrierës sime.
Në ndeshjen me Izraelin patët një incident me Sadikun. Çfarë ndodhi dhe si i keni marrëdhëniet tani?
Nuk ndodhi asgjë ishte diçka normale. Kishte një rast të mirë për ti dhënë topin dhe mbrojtësi i tyre e kuptoi. Ai më pas u mërzit, por kjo është mëse normale në lojë.
Ndeshja MaqedoniShqipëri është zhvendosur nga stadiumi i Shkupit tek ai i Shtrumicës. Duke ditur konfliktet shqiptaro-maqedonase, a keni frikë se mund të përsëritet e njëjta situatë si në Beograd?
Po, kemi shumë shanse për ta fituar ndeshjen, por duhet të qëndrojmë me këmbë në tokësi para ndeshjes me Izraelin dhe të mos bëjmë gabimin që të tregohemi mendjemëdhenj. Përsa i përket sigurisë në stadium, nuk besoj të ndodhin të njëjtat incidente që ndodhën me Serbinë.
Intervistoi: Eva Marku
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cjk_Latn